

Z A P I S N I K
sa 12. (dvanaeste) sjednice Vijeća Mjesnog odbora Središće,
održane utorak, 12. travnja 2022. godine

Sjednica je održana u prostoru  Mjesne samouprave u Zagrebu, Ulica Ivana Šibla 8, s početkom u 19.00 sati.

Nazočni članovi Vijeća Mjesnog odbora Središće: Branko Banković, Juraj Barbarić, Ana Biškup, Goran Čačić, Valko Erdeljac, Marko Kožul, Benjamin Vuković

Odsutni članovi Vijeće Mjesnog odbora: /

Ostali nazočni: Ana Marija Ramqaj (stanarka S.R.Njemačke 6 ) 

Predsjednik Vijeća Benjamin Vuković utvrđuje da je na sjednici nazočno sedam (7) članova Vijeća te da Vijeće Mjesnog odbora Središće može pravovaljano raspravljati i odlučivati. 



USVAJANJE ZAPISNIKA 11 SJEDNICE

Usvajanje zapisnika s 11. sjednice će se održati na 13. sjednici uslijed tehničkih problema.


USVAJANJE DNEVNOG REDA
1 Postavljanje zvona za staklo na plato I. Šibla 4-22 - zaključak, donosi se
2 Postavljanje kamera na parking i postavljanje drugačijeg tipa stupića zbog nepropisnog parkiranja oko Bundek centra - zaključak, donosi se 
3 Rukohvat na stepenicama u prolazu između PBZ banke i pekarne Središće  – zaključak, donosi se 
4 Postavljanje klamerica za bicikle na glavnom ulazu na Bundek  – zaključak, donosi se 
5 Iscrtavanje pješačkog prijelaza pored zgrade na adresi Brune Bušića 38-42, na izlazu iz garaža – zaključak, donosi se
6 Pitanja, prijedlozi i obavijesti

Jednoglasno je usvojen dnevni red  sa 7 /sedam/ glasova "za".






Ad 1. Postavljanje zvona za staklo na plato I. Šibla 4

Gospođa Snježana Graovac, predstavnica stanara I. Šibla 4-22, kontaktirala je Podružnicu Čistoća u vezi postavljanja spremnika za staklo jer se prije obnove tamo nalazio jedan takav spremnik.
Dobila je odgovor da se obrati nadležnom vijeću gradske četvrti, a ukoliko od spomenutog vijeća zaprime dopis u kojem se traži da se predmetni spremnici uklone, postave ili premjeste na novu lokaciju, te ako ista bude zadovoljavala potrebne tehničke i sigurnosne uvjete za postavljanje spremnika, postupiti će prema traženome.

Katastarska Čestica 433/12 je čestica na kojoj se nalazi plato I.Šibla i u vlasništvu je Grada Zagreba. Plato je obnovljen i na njemu se ne bi trebali nalaziti spremnici za otpad.

ZAKLJUČAK
o postavljanju spremnika za staklo na plato I.Šibla
1. Vijeće Mjesnog odbora Središće raspravljalo je o postavljanju spremnika za staklo.

2. Predsjednik Vijeća Mjesnog odbora Središće predlaže da se spremnik postavi na rubni dio platoa (s istočne strane) obzirom da se spremnik ne bi trebao nalaziti na obnovljenom platou.

3. Vijeće Mjesnog odbora Središće jednoglasno je usvojilo prijedlog.

4. Ovaj Zaključak dostavlja se Vijeću Gradske četvrti Novi Zagreb – istok i Zagrebačkom Holdingu – Podružnica Čistoća.



Ad 2. Postavljanje kamera na parking i postavljanje drugačijeg tipa stupića zbog nepropisnog parkiranja oko Bundek centra  

Predsjednik Vijeća Mjesnog odbora Središće Benjamin Vuković je već dulje vrijeme u kontaktu s predstavnikom suvlasnika na adresi E.Murtića 9, gospodinom Emilom Kranželićem u vezi nepropisne vožnja nogostupom, nepropisnog parkiranja na zelenoj površini i uništavanja stupića.
G. Kranželić je pitao postoji li opcija ugradnje kamera Zagrebparkinga za nadzor nepropisnog parkiranja vozila. Postoji velik problem s nepropisnim parkiranjem vozila na prometnim trakama uz slastičarnu Vincek i ostale lokale oko Bundek centra.

Nedavno su na pješačkom prijelazu pored slastičarne Vincek i ulaza u podzemnu garažu postavljeni zaštitni stupići, međutim uporno ih se uništava, zaobilazi, te se nesavjesni vozači konstantno vozilima kreću po pješačkom nogostupu, biciklističkoj stazi, te parkiraju na ilegalnom parkingu i zelenim površinama.

ZAKLJUČAK
o postavljanje kamera na parking i postavljanje drugačijeg tipa stupića zbog nepropisnog parkiranja oko Bundek centra

1. Vijeće Mjesnog odbora Središće raspravljalo je o postavljanju kamera i stupića oko Bundek centra.

2. Predsjednik Vijeća Mjesnog odbora Središće predlaže postavljanje „klamerica“ preko puta ulaza u garaže s južne strane Bundek centra i betonske stupove tipa New Jersey kako bi se spriječilo ilegalno parkiranje na zelenoj površini. Također predlaže postavljanje „klamerica“ i sa sjeverne strane Bundek centra obzirom da dostavna vozila zaobilaze stupiće i prelaze preko zelenih površina. Postojeće stupiće trebalo bi zamijeniti većim i čvršćim tipovima koji se neće moći lako uništiti.

3. Predsjednik Vijeća Mjesnog odbora Središće dodatno predlaže prenamjenu sredstava iz Plana komunalnih aktivnosti 2022. sa stavke postavljanja „klamerica“ s istočne strane Američke škole u postavljanje „klamerica“ na spomenutu lokaciju kod Bundek centra kako bi se konačno spriječilo nesavjesne građane.

4. Poslat će se dopis Zagrebparkingu s upitom za postavljanje kamera za nadzor parkinga oko Bundek centra.

5. Vijeće Mjesnog odbora Središće jednoglasno je usvojilo prijedloge.

6. Ovaj Zaključak dostavlja se Vijeću Gradske četvrti Novi Zagreb – istok, Gradskom uredu za obnovu, izgradnju, prostorno uređenje, graditeljstvo, komunalne poslove i promet, Zagrebačkom Holdingu – Podružnica Zagrebparking.



Ad 3.  Rukohvat na stepenicama u prolazu između PBZ banke i pekarne Središće  

Dobiven je usmeni upit i prijedlog građana za postavljanje rukohvata na stepenice u prolazu između PBZ banke i pekarne Središće. Obzirom da u tom dijelu naselja živi velik broj osoba starije životne dobi, postavljanje rukohvata bi im olakšalo kretanje.




ZAKLJUČAK
o postavljanju rukohvata na stepenicama u prolazu
1. Vijeće Mjesnog odbora Središće raspravljalo je o postavljanju rukohvata na stepenicama u prolazu između PBZ banke i pekarne Središće.
2. Vijeće Mjesnog odbora Središće jednoglasno je usvojilo prijedlog postavljanja rukohvata na spomenutoj lokaciji ukoliko se radi o javnoj površini u vlasništvu Grada Zagreba. Ukoliko je spomenuti prostor u vlasništvu zgrade, predlaže se financiranje rukohvata iz pričuve zgrade.

3. Ovaj Zaključak dostavlja se Vijeću Gradske četvrti Novi Zagreb – istok.


            
Ad 4. Postavljanje klamerica za bicikle na glavnom ulazu na Bundek

Velike prometne gužve su u naselju, pogotovo vikendom kad ljudi iz svih dijelova grada dolaze na Bundek. Unutar naselja je pojačan promet i vrlo je teško pronaći slobodno mjesto za parkiranje. Narušava se sigurnost i kvaliteta života stanovnika Središća. 
Kako bi se smanjile prometne gužve, građane bi trebalo potaknuti da što više koriste javni i biciklistički prijevoz. Shodno tome, predlaže se postavljanje klamerica za bicikle na čuvanom mjestu kako bi se ljude motiviralo da što više koriste bicikle.

ZAKLJUČAK
o postavljanju klamerica za bicikle na glavnom ulazu na Bundek
1. Vijeće Mjesnog odbora Središće raspravljalo je o postavljanju klamerica za bicikle i smanjenju prometnih gužvi u Središću.

2. Predsjednik Vijeća Mjesnog odbora Središće predlaže postavljanje klamerica odmah pored zaštitarske kućice na glavnom ulazu jer će na taj način biciklistički parking biti donekle pod zaštitom.

3. Vijeće Mjesnog odbora Središće jednoglasno je usvojilo prijedlog.

4. Ovaj Zaključak dostavlja se Vijeću Gradske četvrti Novi Zagreb – istok i Ustanovi za upravljanje sportskim objektima.




Ad 5. Iscrtavanje pješačkog prijelaza pored zgrade na adresi Brune Bušića 38-42, na izlazu iz garaža 

[bookmark: _GoBack]Predsjednik Vijeća Mjesnog odbora Središće dobio je usmeni upit i prijedlog građana za iscrtavanjem pješačkog prijelaza. Prijedlog je da se pješački prijelaz iscrta sa sjeverne strane zgrade, pored broja 42, na ulazu/izlazu iz garaža kako bi se povećala sigurnost pješaka u prometu.


ZAKLJUČAK
o iscrtavanju pješačkog prijelaza na adresi Brune Bušića 38-42
1. Vijeće Mjesnog odbora Središće raspravljalo je o iscrtavanju pješačkog prijelaza na adresi Brune Bušića 38-42.

2. Vijeće Mjesnog odbora Središće jednoglasno je usvojilo prijedlog.

3. Ovaj Zaključak dostavlja se Vijeću Gradske četvrti Novi Zagreb – istok i Gradskom uredu za obnovu, izgradnju, prostorno uređenje, graditeljstvo, komunalne poslove i promet.



Ad 6. Pitanja, prijedlozi i obavijesti 

Predsjednik VMO Središće Benjamin Vuković izvijestio je vijećnike o sljedećem:
                  
· 29.3. poslan je dopis gospodinu Marku Smoliću (Zrinjevac) u vezi zamjene uništenog stola za stolni tenis i obnovi rukohvata na rampi za invalide u Perivoju Središće.

· 30.3. je popravljen i obojan rukohvat, međutim nije dobiven nikakav odgovor na email o radovima, planovima, stolu za stolni tenis i sl.

· 29.3. poslana je obavijest komunalnom redaru u vezi potrganih stupića kod Bundek centra i čišćenja glomaznog otpada na adresi Ksenije Kantoci 1.

· Najavljena je tribina za energetsku obnovu zgrada koja će se održati 20.4. u Sopotu u 19h (kino dvorana GŠC-a, Av. V. Holjevca 17).

· Predlaže osnivanje radnih grupa za promet i okoliš. Radna grupa za okoliš bi trebala prisustvovati očevidima za postavljanje spremnika za otpad kako bi mogli reagirati ukoliko se uoče nepravilnosti ili se smatra da iz nekog razloga spremište ne bi trebalo biti na određenoj lokaciji.
· očevidi će biti u toku radnog vremena, pa je bitno da se svi vijećnici uključe i dogovore raspored prisustvovanja.

· Predlaže da se odredi osoba koja će pratiti provedbu Plana komunalnih aktivnosti za 2022. godinu.

· Predlaže praćenje provedbe Operativnih planova Zrinjevca kako bi se vidjelo da li se provodi sve prema planovima.

· Dan Središća će ove godine biti 17.9. pa predlaže da se polako počnu smišljati planove i ideje za realizaciju.

· Vijećnik Marko Kožul dao je kratak pregled rada školskog odbora OŠ Središće.

· Gospođa Ramqaj predlaže da se kod istočnog ulaza u naselje postavi pješački prijelaz, a ne kod stepenica koje izlaze iz Perivoja Središće. Dogovoreno je da će se hitno tražiti pozivanje stručne službe koja će utvrditi najbolju poziciju za iscrtavanje pješačkog prijelaza. Obzirom da je već ranije Vijeće Mjesnog odbora Središće jednoglasno izglasalo iscrtavanje pješačkog prijelaza na toj lokaciji, poslat će se novi dopis i tražiti hitnu realizaciju obzirom da tamo velik broj djece prelazi cestu na putu do škole.





Sjednica je završena u 20:00 sati.

ZAPISNIK VODIO:

Branko Banković
_________________________
ZAPISNIK IZRADIO:

Benjamin Vuković
___________________
      

KLASA: 024-08/22-003/793
URBROJ: 251-13-11-9-22-2
Zagreb, 12. travnja 2022.            
					                              PREDSJEDNK
                                                                    VIJEĆA MJESNOG ODBORA SREDIŠĆE
   							     Benjamin Vuković



